CELEX: 62015CN0064
Language: fi
Date: 2015-02-12 00:00:00
Title: Asia C-64/15: Ennakkoratkaisupyyntö, jonka Bundesfinanzhof (Saksa) on esittänyt 12.2.2015 – BP Europa SE v. Hauptzollamt Hamburg-Jonas

27.4.2015   
            
            
               FI
            
            
               Euroopan unionin virallinen lehti
            
            
               C 138/37
            
         Ennakkoratkaisupyyntö, jonka Bundesfinanzhof (Saksa) on esittänyt 12.2.2015 – BP Europa SE v. Hauptzollamt Hamburg-Jonas
   (Asia C-64/15)
   (2015/C 138/50)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Valittaja: BP Europa SE
   
      Vastapuoli: Hauptzollamt Hamburg-Jonas
   
      Ennakkoratkaisukysymykset
   
   
               1)
            
            
               Onko direktiivin 2008/118/EY (1) 10 artiklan 4 kohtaa tulkittava siten, että siinä säädetyt edellytykset täyttyvät vain silloin, kun mitkään väliaikaisen verottomuuden järjestelmässä siirretyt tavarat eivät ole saapuneet määräpaikkaansa, vai voidaanko tätä sääntelyä direktiivin 2008/118/EY 10 artiklan 6 kohdan perusteella soveltaa myös tapauksissa, joissa vain osa väliaikaisen verottomuuden järjestelmässä siirretyistä tavaroista ei ole saapunut määräpaikkaansa?
            
         
               2)
            
            
               Onko direktiivin 2008/118/EY 20 artiklan 2 kohtaa tulkittava siten, että valmisteveron alaisten tavaroiden siirto väliaikaisen verottomuuden järjestelmässä päättyy vasta, kun vastaanottaja on purkanut kokonaan perille saapuneen kuljetusvälineen niin, että puuttuva määrä todetaan tavaroita purettaessa vielä siirron aikana?
            
         
               3)
            
            
               Onko direktiivin 2008/118/EY 10 artiklan 2 kohta yhdessä 7 artiklan 2 kohdan a alakohdan kanssa esteenä kansalliselle säännökselle, jonka mukaan määräjäsenvaltion veronkantotoimivalta (direktiivin 2008/118/EY 7 artiklan 4 kohdassa säänneltyjen tapausten poissulkemisen lisäksi) tehdään riippuvaiseksi yksinomaan sääntöjenvastaisuuden toteamisesta taikka mahdottomuudesta todeta paikka, jossa sääntöjenvastaisuus on tapahtunut, vai vaaditaanko lisäksi toteamus siitä, että valmisteveron alaiset tavarat on sen vuoksi, että ne ovat poistuneet väliaikaisen verottomuuden järjestelmästä, luovutettu kulutukseen?
            
         
               4)
            
            
               Onko direktiivin 2008/118/EY 7 artiklan 2 kohdan a alakohtaa tulkittava siten, että todettaessa direktiivin 2008/118/EY 10 artiklan 2 kohdassa tarkoitettu sääntöjenvastaisuus on oletettava, että kyseessä on väliaikaisen verottomuuden järjestelmässä siirrettyjen tavaroiden, jotka eivät ole saapuneet määräpaikkaan, luovuttaminen kulutukseen kaikissa tapauksissa, joissa ei voida esittää direktiivin 2008/118/EY 7 artiklan 4 kohdassa säädettyä näyttöä todetun puuttuvan määrän täydellisestä tuhoutumisesta tai lopullisesta menettämisestä?
            
         
      (1)  Valmisteveroja koskevasta yleisestä järjestelmästä ja direktiivin 92/12/ETY kumoamisesta 16.12.2008 annettu neuvoston direktiivi 2008/118/EY (EUVL 2009, L 9, s. 12).